સૌ પ્રથમ જામનગર શહેરની સરકારી શાળાની પસંદગી કરવામાં આવેલી. જામનગરમાં ઘાંચી કોલોની ચૂનાના ભઠ્ઠા પાસે આવેલી નગર પ્રાથમિક શિક્ષણ સમિતિ શાળા નંબર-૨૦ માં શિક્ષક તરીકે ફરજ બજાવતા અમિતભાઈ બી. સોનીની મદદથી આ કાર્યક્રમનું આયોજન કરવામાં આવેલું. આ આયોજનમાં શાળાના આચાર્યશ્રી બંકીમભાઈ સી. ભટ્ટ તથા નરેશભાઈ જી. અભંગીએ પણ સહકાર આપેલો. આ કાર્યક્રમમાં સ્પંદન ટ્રસ્ટના સદસ્યો પ્રતિક પ્રજાપતિ, રાહુલ ડુંડ, મોહિત બદ્રાકિયા, હેપ્પી પાંચાણી, શિલ્પા પાનલિયા, હેમાંગી ડઢાણીયા, જિનલ મિસ્ત્રી, સ્મિતુલ પરમાર, વૈશાલી ચૌધરી, કિન્નરી પીઠડિયા તથા ધારા સવસાણી શાળાએ પહોંચ્યા હતા.